Diari Oficial de la Generalitat Valenciana


Sumari del DOGV 6597, del 30-08-2011 (2011/9053)

DECRET 103/2011, de 26 d'agost, del Consell, pel qual es modifica el Decret 183/2009, de 16 d'octubre, del Consell, que autoritza la implantació d'ensenyances universitàries oficials de màster en la Universitat Politècnica de València.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6597

Data del DOGV
:   30-08-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/9053


Data del document
:   26-08-2011

Organisme emissor
:   Conselleria d'Educació, Formació i Ocupació

Tipus de document
:   Decret

Anàlisi jurídica

 Descriptors 

:   * ensenyament superior
    * legislació
    * centre d'ensenyament
    * universitat

DECRET 103/2011, de 26 d'agost, del Consell, pel qual es modifica el Decret 183/2009, de 16 d'octubre, del Consell, que autoritza la implantació d'ensenyances universitàries oficials de màster en la Universitat Politècnica de València. [2011/9053]  
La Llei Orgànica 6/2001, de 21 de desembre, d'Universitats, en l'article 37, estructura les ensenyances universitàries oficials en tres cicles: grau, màster i doctorat, i en l'article 35, disposa que per a impartir estes ensenyances oficials i expedir els corresponents títols amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
  
Per mitjà del Decret 183/2009, de 16 d'octubre, el Consell va autoritzar la implantació per al curs 2009-2010, entre altres, de les ensenyances universitàries oficials de Màster Universitari en Materials i Sistemes Sensors per a Tecnologies Mediambientals per la Universitat Politècnica de València.  
La Universitat Politècnica de València ha presentat una sol·licitud perquè es modifique la denominació de l'esmentat màster per a incloure la qualitat d'Erasmus Mundus i les universitats que hi participen.  
  
El director general de Política Universitària del Ministeri d'Educació, en data 25 de maig de 2011, certifica que el Màster Universitari en Materials i Sistemes Sensors per a Tecnologies Mediambientals de la Universitat Politècnica de València, verificat positivament per la Comissió de Verificació de Plans d'Estudi en la sessió de 13 de maig de 2009, passa a denominar-se Màster Universitari Internacional Erasmus Mundus en Materials i Sistemes Sensors per a Tecnologies Mediambientals, per la Universitat Politècnica de València, per la Kungliga Tekniska Högskolan i per la Università di Bologna.  
Per tot això, de conformitat amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 26 d'agost de 2011,  
  
  
  
DECRETE  
  
  
Article 1. Modificació de la denominació d'ensenyances autoritzades  
  
Es modifica el Decret 183/2009, de 16 d'octubre, del Consell, pel qual s'autoritza la implantació d'ensenyances universitàries oficials de màster en la Universitat Politècnica de València, per canvi de la denominació del Màster Universitari en Materials i Sistemes Sensors per a Tecnologies Mediambientals per la Universitat Politècnica de València, que passa a denominar-se Màster Universitari Internacional Erasmus Mundus en Materials i Sistemes Sensors per a Tecnologies Mediambientals, per la Universitat Politècnica de València, per la Kungliga Tekniska Högskolan i per la Università di Bologna.  
  
  
Article 2. Inscripció en el registre i efectes  
D'este decret s'informarà al Ministeri d'Educació perquè eleve al Govern la proposta per a l'establiment del caràcter oficial del títol i que s'inscriga en el Registre d'Universitats, Centres i Títols (RUCT) amb la nova denominació, d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
  
Disposició addicional  
  
Única. Facultats d'aplicació i execució  
Es faculta el conseller d'Educació, Formació i Ocupació per a l'aplicació i l'execució d'este decret.  
  
València, 26 d'agost de 2011  
  
El president de la Generalitat,  
ALBERTO FABRA PART  
  
El conseller d'Educació, Formació i Ocupació,  
JOSÉ CISCAR BOLUFER